प्रधानमंत्री मोदी ने कहा कि एनपीए की समस्या से निपटने के लिए सरकार मुस्तैदी से कोशिश कर रही है। इसके लिए कानून बदले गए, बैंकों का विलय हुआ और कई सुधार किए। जो भगोड़े हैं, उनकी संपत्ति जब्त की जा रही है। प्रधानमंत्री ने कहा कि नई व्यवस्था के तहत अब देश के गरीबों को लोन मिल रहा है। उन्होंने कहा, पहले नामदारों के आशीर्वाद से बड़े लोगों को लोन मिलता था, अब हमारे डाकिए के आशीर्वाद से आम लोगों को लोन मिलेगा।